
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΔΙΕΚ/ΤΜ.Β/Φ.8/3/519/ 
18.4.2005 κοινής απόφασης των Υπουργών Εσω¬ 
τερικών, Δημόσιας Διοίκησης και Αποκέντρωσης 

και Οικονομίας και Οικονομικών. 1 

Αναπροσαρμογή του ποσού των επιχορηγήσεων, των 
επιδοτήσεων χρηματοδοτικής μίσθωσης εξοπλι¬ 
σμού και των επιδοτήσεων του κόστους της δημι- 
ουργούμενης απασχόλησης για τα επενδυτικά σχέ¬ 
δια του έτους 2005, σύμφωνα με την περίπτωση α' 

της παρ. 13 του άρθρου 7 του ν. 3299/2004. 2 

Ρυθμίσεις Θεμάτων Εφέδρων Υψηλής Ετοιμότητος. 3 
Συμπλήρωση και τροποποίηση της υπ’ αριθμ. ΔΥ(3- 
4)α/Γ.Π.οικ.70789/16.7.2004 (ΦΕΚ 1125/Β') απόφασης 
«Μεταβίβαση αρμοδιοτήτων και του δικαιώμα¬ 
τος υπογραφής εγγράφων «Με εντολή Υπουργού» 
στους Γενικούς Γραμματείς, Γενικούς Διευθυντές 
και ανωτέρους υπαλλήλους του Υπουργείου Υγεί¬ 
ας και Κοινωνικής Αλληλεγγύης». 4 

Συμπλήρωση και τροποποίηση της υπ’ αριθμ. ΔΥ(3- 
4)α/Γ.Π.οικ.124943 (ΦΕΚ 1842/Β') απόφασης «Με¬ 
ταβίβαση αρμοδιοτήτων και του δικαιώματος 
υπογραφής εγγράφων «Με εντολή Υφυπουργού» 
στους Γ ενικούς Γ ραμματείς, Γ ενικούς Διευθυντές 
και ανωτέρους υπαλλήλους του Υπουργείου Υγεί¬ 


ας και Κοινωνικής Αλληλεγγύης». 5 

Α ΠΟΦΑΣΕΙ Σ 

Αριθμ. ΔΙΕΚ/Τ.Μ.Β/Φ.8/19/οικ. 26235 (1) 


Τροποποίηση της υπ’ αριθμ. ΔΙΕΚ/ΤΜ.Β/Φ.8/3/519/18.4. 
2005 κοινής απόφασης των Υπουργών Εσωτερικών, 
Δημόσιας Διοίκησης και Αποκέντρωσης και Οικονο¬ 
μίας και Οικονομικών. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3200/2003 (ΦΕΚ 281/ 
Α'/9.12.2003) «Τροποποιήσεις του ν. 1388/1983, Ιδρυση Εθνι¬ 
κής Σχολής Τοπικής Αυτοδιοίκησης και άλλες διατάξεις». 


2. Τις διατάξεις της παρ. 3 του άρθρου 22 του ν. 2362/ 
1995 (ΦΕΚ Α'/247) «Περί Δημοσίου Λογιστικού Ελέγχου 
των δαπανών του Κράτους και άλλες διατάξεις». 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
[π.δ. 63/2005 (Α' 98)]. 

4. Τις διατάξεις του π.δ. 81/2002 (Α' 57) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 

5. Την υπ’ αριθμ. 37930/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομιών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 

6. Την υπ’ αριθμ. ΔΙΕΚ/ΤΜ.Β/Φ.8/3/519/18.4.2005 (ΦΕΚ 
520/Β'/19.4.2005) απόφαση του Υπουργού Εσωτερικών, 
Δημόσιας Διοίκησης και Αποκέντρωσης και του Υφυ¬ 
πουργού Οικονομίας και Οικονομικών με θέμα: «Αριθ¬ 
μός εισακτέων στην Ε.Σ.Τ.Α. κατά τον Α' εισαγωγικό 
διαγωνισμό». 

7. Την υπ’ αριθμ. 557/2005 γνωμοδότηση του Γ' Τμή¬ 
ματος του Νομικού Συμβουλίου του Κράτους που έγινε 
αποδεκτή από τον Υπουργό Εσωτερικών, Δημόσιας Δι¬ 
οίκησης και Αποκέντρωσης. 

8. Την υπ’ αριθμ. 2973/7.12.2005 απόφαση του Δ.Σ. του 
Ε.Κ.Δ.Δ.Α.. 

9. Το υπ’ αριθμ. 16278/8.12.2005 έγγραφο του Ε.Κ.Δ.Δ.Α. 
με θέμα: «Ετήσια κατανομή προϋπολογισμού Α' εκπαι¬ 
δευτικής σειράς Ε.Σ.Τ.Α.», αποφασίζουμε: 

Τροποποιούμε την αριθμ. πρωτ. ΔΙΕΚ/ΤΜ.Β/Φ.8/3/519/ 
18.4.2005 (ΦΕΚ 520 Β'/19.4.2005) κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Οικονομίας και Οικονομικών με θέμα: 
«Αριθμός εισακτέων στην Ε.Σ.Τ.Α. κατά τον Α' εισαγω¬ 
γικό διαγωνισμό», ως εξής: 

1. Ορίζουμε το συνολικό αριθμό των εισακτέων στην 
Εθνική Σχολή Τοπικής Αυτοδιοίκησης (Ε.Σ.Τ.Α.) για τον 
Ιο εισαγωγικό διαγωνισμό του έτους 2005, σε ενενήντα 
(90) σπουδαστές, που κατανέμονται κατά τμήματα, ως 
εξής: 

α) Τμήμα Οργάνωσης και Διοίκησης, 28 σπουδα¬ 
στές. 

β) Τμήμα Οικονομικής Διαχείρισης, 28 σπουδαστές. 

γ) Τμήμα Μεταναστευτικής Πολιτικής, 17 σπουδαστές. 

δ) Τμήμα Πολιτικής Προστασίας, 17 σπουδαστές. 

2. Από τις διατάξεις της παρούσας προκαλείται πρό¬ 
σθετη δαπάνη σε βάρος: 

α) Του προϋπολογισμού του Εθνικού Κέντρου Δημό¬ 
σιας Διοίκησης και Αυτοδιοίκησης (Ε.Κ.Δ.Δ.Α.) η οποία 
ανέρχεται στο ποσό των 340.000,00 € περίπου για το 
οικονομικό έτος 2006 και 200.000 € περίπου για το 
οικονομικό έτος 2007. Η εν λόγω δαπάνη θα καλυφθεί 
κατά 75% από το χρηματοδοτικό πρόγραμμα του Γ' ΚΠΣ 
«Απασχόληση και Επαγγελματική κατάρτιση» και κατά 
25% από εθνική συμμετοχή (ΣΑΕ 015/3 ΚΑΕ 9411-9412 
του προϋπολογισμού του Ε.Κ.Δ.Δ.Α.) και 

β) Του κρατικού προϋπολογισμού, του προϋπολογι¬ 
σμού των Ο.Τ.Α. α' βαθμού και του προϋπολογισμού των 
Ν.Π.Δ.Δ. των Ο.Τ.Α. α' και β' βαθμού, κατά περίπτωση, 
ύψους 66.000,00 € περίπου για το οικονομικό έτος 2007 
και 200.000,00 € περίπου για καθένα των οικονομικών 
ετών 2008 και εξής. Η δαπάνη αυτή θα καλύπτεται από 
τις πιστώσεις που θα εγγράφονται κατ’ έτος στους προϋ¬ 
πολογισμούς των οικείων φορέων όπου θα διοριστούν 
οι απόφοιτοι της Ε.Σ.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 

-♦- 

Αριθμ. 49128 (2) 

Αναπροσαρμογή του ποσού των επιχορηγήσεων, των 
επιδοτήσεων χρηματοδοτικής μίσθωσης εξοπλισμού 
και των επιδοτήσεων του κόστους της δημιουργού- 
μενης απασχόλησης για τα επενδυτικά σχέδια του 
έτους 2005, σύμφωνα με την περίπτωση α' της παρ. 
13 του άρθρου 7 του ν. 3299/2004. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 3299/2004 (Φ.Ε.Κ. 261/Α73.12.2004) 
«Κίνητρα Ιδιωτικών Επενδύσεων για την Οικονομική Ανά¬ 
πτυξη και την Περιφερειακή Σύγκλιση» και ειδικότερα 
την περ. α’ της παρ. 13 του άρθρου 7, αυτού. 

2. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (Φ.Ε.Κ. Α'98). 

3. Τις διατάξεις του π.δ. 178/2000 (Φ.Ε.Κ. 165/Α'/ 
14.7.2000) «Περί Οργανισμού του Υπουργείου Εθνικής 
Οικονομίας». 

4. Το π.δ. 81/31.10.2001 (ΦΕΚ 57/τ.Α'/21.3.2002) «Συγχώ¬ 
νευση των Υπουργείων Εθνικής Οικονομίας και Οικονο¬ 
μικών στο Υπουργείο Οικονομίας και Οικονομικών». 

5. Τις διατάξεις του π.δ. 121/2004 (Φ.Ε.Κ. 84/Α'/10.3.2004) 
«Διορισμός Υπουργών και Υφυπουργών». 

6. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432/Β'/14.10.2005) κοινή απόφαση του Πρωθυπουργού 
και Υπουργού Οικονομίας και Οικονομικών περί «Κα¬ 
θορισμού αρμοδιοτήτων των Υφυπουργών Οικονομίας 
και Οικονομικών». 

7. Την υπ’ αριθμ. 8350/3.3.2005 (Φ.Ε.Κ. 337/Β'/16.3.2005) 
υπουργική απόφαση περί «Καθορισμού κονδυλίων για 
τις επιχορηγήσεις των επενδύσεων, τις επιδοτήσεις 


χρηματοδοτικής μίσθωσης εξοπλισμού και τις επιδοτή¬ 
σεις του κόστους της δημιουργούμενης απασχόλησης, 
του έτους 2005, σύμφωνα με την περίπτωση α' της παρ. 
13 του άρθρου 7 του ν. 3299/2004». 

8. Τις αιτήσεις των Περιφερειών της χώρας για την 
αναπροσαρμογή του ποσού των κονδυλίων που είχε 
χορηγηθεί με την υπ’ αριθμ. 8350/3.3.2005 υπουργική 
απόφαση, προκειμένου να εκδοθούν αποφάσεις υπα¬ 
γωγής, στις διατάξεις του ν. 3299/2004, επενδυτικών 
σχεδίων που υποβλήθηκαν εντός του έτους 2005, απο¬ 
φασίζουμε: 

Άρθρο 1 

α. Σύμφωνα με το άρθρο 7 παρ. 13 περ. α του ν. 3299/ 
2004, το συνολικό ποσό των πεντακοσίων εξήντα εκα¬ 
τομμυρίων (560.000.000) ευρώ που είχε καθορισθεί με 
την υπ’ αριθμ. 8350/3.3.2005 υπουργική απόφαση για τις 
επιχορηγήσεις, τις επιδοτήσεις χρηματοδοτικής μίσθω¬ 
σης εξοπλισμού και τις επιδοτήσεις του κόστους της 
δημιουργούμενης απασχόλησης των επενδυτικών σχε¬ 
δίων του έτους 2005, αναπροσαρμόζεται με το πρόσθε¬ 
το ποσό των ογδόντα δύο εκατομμυρίων (82.000.000) 
ευρώ. 

β. Ο καθορισμός πρόσθετων κονδυλίων αφορά την 
παροχή δυνατότητας υπαγωγής στις διατάξεις του 
ν. 3299/2004 επενδυτικών σχεδίων που υποβλήθηκαν, 
εντός του 2005, σε Περιφέρειες της χώρας στις οποίες 
έχει απορροφηθεί το αρχικά χορηγούμενο ποσό ενί¬ 
σχυσης. 

γ. Η κατανομή των πόρων της παραγράφου (α) του 
άρθρου αυτού μεταξύ των Γ ενικών Γ ραμματέων των 
Περιφερειών, οι οποίοι εκδίδουν αποφάσεις υπαγωγής 
επενδυτικών σχεδίων, σύμφωνα με τις περιπτώσεις α 
και β, της παρ. 11 του άρθρου 7 του ν. 3299/2004, είναι 
η ακόλουθη : 


Γ ενικοί Γ ραμματείς Περιφερειών 

1. Ανατολικής Μακεδονίας-Θράκης 

8.000.000 

2. Ηπείρου 

12.000.000 

3. Νήσων Βορείου Αιγαίου 

6.000.000 

4. Κεντρικής Μακεδονίας 

25.000.000 

5. Δυτικής Ελλάδος 

8.000.000 

6. Πελοποννήσου 

2.000.000 

7. Νοτίου Αιγαίου 

4.000.000 

- Δωδεκανήσου 

4.000.000 

8. Κρήτης 

13.000.000 

9. Αττικής 

4.000.000 

ΣΥΝΟΛΟ: 

82.000.000 

Αρθρο 2 



1. Από τις διατάξεις της παρούσας απόφασης εκτιμάται 
ότι δεν θα προκόψει δαπάνη εις βάρος του Προϋπολογι¬ 
σμού Δημοσίων Επενδύσεων του τρέχοντος έτους. 

2. Για τα επόμενα οικονομικά έτη θα προκύψει δαπάνη 
ύψους μέχρι ογδόντα δύο εκατομμυρίων (82.000.000) € 
που θα καλυφθεί από την ετήσια πίστωση που εγγρά- 
φεται στον Προϋπολογισμό Δημοσίων Επενδύσεων για 
τις επιχορηγήσεις και τις λοιπές κατηγορίες ενισχύσεων 
των Ιδιωτικών Επενδύσεων. 

Άρθρο 3 

1. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βερνήσεως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2005 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

-♦- 

Αριθμ. Φ.400γ/1/82073/Σ14894 (3) 

Ρυθμίσεις Θεμάτων Εφέδρων Υψηλής Ετοιμότητος. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη : 

α. Το ν. 3366/2005 «Εφεδροι Υψηλής Ετοιμότητας» ΦΕΚ 
167/5.7.2005 (τ.Α'). 

β. π.δ. 292/2003 «Κωδικοποίηση διατάξεων νόμων 
στρατολογικής φύσης» (ΦΕΚ Α' 248), όπως ισχύει μετά 
την τροποποίηση του με το ν. 3257/2004 «Ρύθμιση Θε¬ 
μάτων προσωπικού των Ενόπλων Δυνάμεων και άλλες 
διατάξεις» (ΦΕΚ Α' 143). 

γ. Το γεγονός ότι από τις διατάξεις του παρόντος 
διατάγματος δεν προκαλείται δαπάνη εις βάρος του 
κρατικού προϋπολογισμού, σύμφωνα με το άρθρο 90 
του «Κώδικα Νομοθεσίας για την Κυβέρνηση και τα Κυ¬ 
βερνητικά Όργανα», που κυρώθηκε με το άρθρο πρώτο 
του π.δ. 63/2005 (ΦΕΚ Α' 98), αποφασίζουμε: 

ΑΡΘΡΟ 1 

Ατομικά Έγγραφα 

1. Τα ατομικά έγγραφα των ΕΦΥΕΣ, ο τύπος το επίπεδο 
και ο τρόπος τήρησης αυτών θα καθορίζεται με διαταγή 
του Αρχηγού Γ ενικού Επιτελείου Στρατού (Α/ΓΕΣ). 

2. Τα διοικητικά προσόντα των ΕΦΥΕΣ στην Έκθεση 
Ικανότητος θα βαθμολογούνται από το βαθμό του δε¬ 
κανέα και άνω. 

3. Για τους ΕΦΥΕΣ συντάσσεται έκθεση ικανότητας, 
για κάθε περίοδο ανεξαρτήτου χρόνου, που βρίσκο¬ 
νται υπό τα Όπλα, με συνοπτική περιγραφή του τρόπου 
εκτέλεσης των καθηκόντων τους, καθώς και τεκμηρι¬ 
ωμένη αναφορά τυχόν διαπιστωθέντος ελαττώματος 
ή αδυναμίας. 

4. Τηρούνται από Σχηματισμούς και Μονάδες, στις 
οποίες υπηρετούν. 

ΑΡΘΡΟ 2 

Βαθμοί - Προαγωγές 

1. Οι ΕΦΥΕΣ δύναται να προαχθούν μέχρι δύο βαθμούς 
σε σχέση με το βαθμό που είχαν όταν απολύθηκαν ή 
αφυπηρέτησαν από τις Ένοπλες Δυνάμεις και εξελίσ¬ 
σονται μέχρι το βαθμό του Λοχαγού για τους Αξκούς, 
του Ανθυπολοχαγού για τους Ανθστές και του Επιλοχία 
για τους Οπλίτες . 

2. Οι ΕΦΥΕΣ οι οποίοι κατατάσσονται με βαθμό μεγα¬ 
λύτερο ή ίδιο από αυτόν που αναφέρεται στην παρά¬ 
γραφο 1 του παρόντος άρθρου (ανώτερο βαθμό εξελί- 
ξεως) δεν προάγονται. 

3. Στους ΕΦΥΕΣ δεν απονέμεται αποστρατευτικός 
βαθμός κατά την έξοδο τους από το στράτευμα για 
οποιαδήποτε αιτία. 

4. Προάγονται στον επόμενο βαθμό μετά την συμπλή¬ 
ρωση 3 ετών, αθροιστικά πραγματικής στρατιωτικής 
υπηρεσίας, για τους Αξκούς, τετραετούς για τους Οπλί¬ 
τες - Ανθστές, με καταληκτικό βαθμό του Λοχαγού για 


τους Αξκούς, του Ανθυπολοχαγού για τους Ανθστές και 
του Επιλοχία για τους Οπλίτες. Ο παραπάνω χρόνος 
υπολογίζεται μετά από άθροιση του χρόνου που αυτοί 
τελούν υπό τα όπλα εκτός από το χρόνο των παρακάτω 
ειδικών καταστάσεων: 

α. Άγνοιας, παράνομη απουσίας ή λιποταξίας, 
β. Πειθαρχικής φυλάκισης. 

γ. Προσωρινής κράτησης, εκτός αν επακολούθησε 
αθώωση, απαλλαγή ή οριστική παύση της δίωξης ή η 
δίωξη κηρύχθηκε απαράδεκτη. 

δ. Φυλάκισης ή κράτησης που επιβλήθηκε από οποιο- 
δήποτε δικαστήριο, κατά το μέρος που έχει εκτεθεί. 

ε. Άδειας απουσίας μεγαλύτερης των ορίων που έχουν 
καθοριστεί για τους ΕΦ.Υ.ΕΣ. 

στ. Νοσηλείας και αναρρωτικής άδειας πλην της πε- 
ριπτώσεως στην οποία η πάθηση προκλήθηκε σε δια¬ 
τεταγμένη υπηρεσία και εξαιτίας αυτής. 

Ο παραπάνω χρόνος δεν λογίζεται ως χρόνος πραγ¬ 
ματικής στρατιωτικής υπηρεσίας και ως εκ τούτο δεν 
αθροίζεται. 

5. Οι ΕΦΥΕΣ με βάση τα τυπικά και ουσιαστικά τους 
προσόντα κρίνονταί: 

α. Γ ια προαγωγή: 

(1) Προακτέοι 

(2) Μη προακτέοι 

β. Γ ια ανανέωση της συμβάσεως τους: 

(1) Κατάλληλοι 

(2) Ακατάλληλοι 

6. Προακτέοι και κατάλληλοι για ανανέωση της συμβά¬ 
σεως κρίνονταί όσοι έχουν στα ουσιαστικά τους προσό¬ 
ντα βαθμό τουλάχιστον λίαν καλώς (8,9,10 για Υπξκούς, 
80 και άνω για Αξκούς) καθώς και θετική πρόταση από 
τον Δκτή της μονάδας που υπηρετεί. 

7. Τα επιπλέον δικαιολογητικά που πρέπει να υποβάλ¬ 
λονται για την προαγωγή ή ανανέωση της συμβάσεως 
των ΕΦΥΕΣ τα οποία και λαμβάνονται υπόψη από τα 
αρμόδια συμβούλια κρίσεων του άρθρου 5 της παρού- 
σης Υπουργικής Απόφασης, είναι τα ακόλουθα: 

α. Αντίγραφο Φύλλου Μητρώου (ΑΦΜ) θεωρημένο από 
το αρμόδιο Στρατολογικό Γ ραφείο (Γ ια κάθε κρίση). 

β. Αντίγραφο ποινικού μητρώου γενικής χρήσης της 
αρμόδιας Εισαγγελικής αρχής. Το δικαιολογητικά αυτό 
το ζητούν τα Ια Γ ραφεία των σχηματισμών το έτος 
διενέργειας των κρίσεων(Για κάθε κρίση). 

γ. Κρίση Σωματικής Ικανότητας από τις κατά τόπους 
Επιτροπές Απαλλαγών (Για κάθε κρίση). 

δ. Βεβαίωση του τόπου διαμονής από την αρμόδια 
αρχή (υποβάλλεται μόνο κατά την κρίση ανανέωσης 
σύμβασης). 

ε. Υπεύθυνη δήλωση του ν. 1599/1986 στην οποία να 
δηλώνει ο κρινόμενος ότι δεν έχει δημοσιοϋπαλληλική 
ιδιότητα, συνοδευόμενη από το εκκαθαριστικό φορο¬ 
λογικής δήλωσης, του έτους διενέργειας των κρίσεων 
(υποβάλλεται μόνο κατά την κρίση ανανέωσης σύμβα¬ 
σης). 

στ. Πρόταση του έχοντος δικαίωμα συντάξεως Εκθέ- 
σεως Αξιολόγησης ή Ικανότητας περί των ουσιαστικών 
προσόντων και γενικά καταλληλότητας του αιτούντος 
προκειμένου να προαχθεί στον επόμενο βαθμό ή να 
ανανεώσει την σύμβαση του (κρίση και προαγωγή). 

ζ. Αναφορά επιθυμίας ανανεώσεως της συμβάσεως 
τουλάχιστον δύο μήνες πριν τη λήξη της αρχικής σύμ¬ 
βασης. Υποβάλλεται στο αρμόδιο για κρίση όργανο με 

θετική ή αρνητική εισήγηση της Μονάδος (υποβάλλεται 
μόνο κατά την κρίση ανανέωσης σύμβασης). 

8. Μη προακτέοι και ακατάλληλοι για ανανέωση της 
συμβάσεως τους κρίνονται όσοι δεν συγκεντρώνουν 
τα απαιτούμενα ουσιαστικά προσόντα και δε θεωρού¬ 
νται κατάλληλοι για την ενάσκηση των καθηκόντων 
του βαθμού τους, λόγω ουσιωδών ελλείψεων σ’ αυτά. 
Οι κρινόμενοι άπαξ μη προακτέοι, κρίνονται ξανά μετά 
τη συμπλήρωση 1 έτους πραγματικής υπηρεσίας υπό 
τα Οπλα. Εάν κριθούν ξανά μη προακτέοι παραμένουν 
με το βαθμό που έχουν μέχρι της απολύσεως τους από 
το θεσμό. 

9. Οι αποφάσεις των Συμβουλίων κοινοποιούνται 
στους ενδιαφερομένους. 

10. Επέρχεται η απώλεια της ιδιότητας του ΕΦΥΕΣ 
για όσους: 

α. Κρίνονται ακατάλληλοι άπαξ για ανανέωση της 
συμβάσεώς τους. 

β. Δεν υποβάλλουν αναφορά εντός της καθοριζομένης 
προθεσμίας της παραγράφου 7ζ του παρόντος άρθρου 
ή υποβάλλουν αυτή εκπρόθεσμα ή δηλώσουν ότι δεν 
επιθυμούν την ανανέωση της συμβάσεώς τους (αφορά 
τη διαδικασία ανανέωσης της συμβάσεώς τους). 

11. Λοιπές λεπτομέρειες επί των κρίσεων καθώς και 
πρόσθετα στοιχεία τα οποία δύναται να λαμβάνονται 
υπόψη για τη διενέργεια αυτών, θα καθορίζονται με 
Διαταγή του Α/ΓΕΣ. Σε περίπτωση καθορισμού νέων 
στοιχείων επί των κρίσεων, αυτά θα πρέπει να κοινο¬ 
ποιούνται στους κρινόμενους τουλάχιστον ένα έτος 
πριν τη διενέργεια αυτών, διαφορετικά δεν λαμβάνονται 
υπόψη. 

ΑΡΘΡΟ 3 

Αξιολογητές και Γνωματεύοντες 

Για τους αξιολογούντες και γνωματεύοντες των ΕΦΥ¬ 
ΕΣ αναλόγως βαθμού εφαρμόζονται: 

α. Για τους Αξκούς τα εκάστοτε ισχύοντα για τους 
μόνιμους Αξκούς κατά το μέρος που αυτές δεν αντιβαί¬ 
νουν στις διατάξεις της απόφασης αυτής. 

β. Γ ια τους Ανθστές και Οπλίτες τα εκάστοτε ισχύ- 
οντα για τους Ανθστές και Μον. Υπαξκούς κατά το 
μέρος που αυτές δεν αντιβαίνουν στις διατάξεις της 
απόφασης αυτής. 

γ. Οι ΕΦΥΕΣ ως απολυόμενοι δεν συντάσσουν Σημείω¬ 
μα απόδοσης -Έκθεση Ικανότητας - Διαδοχικές Σημειώ¬ 
σεις για τους υπ' αυτούς Αξκούς - Ανθστές - Οπλίτες. 

ΑΡΟΡΟ 4 

Τυπικά και Ουσιαστικά προσόντα 

1. Σε ότι αφορά τα ουσιαστικά προσόντα, αναλόγως 
του βαθμού τους, ισχύουν οι διατάξεις των μονίμων 
Αξκών- Ανθστών -Οπλιτών, αντίστοιχα κατά το μέρος 
που αυτές δεν Αντιβαίνουν στις διατάξεις της παρούσας 
απόφασης. 

2. Τα ουσιαστικά προσόντα προκύπτουν : 

α. Από τις Εκθέσεις Ικανότητας-Διαδοχικές σημειώ¬ 
σεις, Πρόταση κρίσεως. 

β. Από τα λοιπά στοιχεία που περιέχονται στα ατομικά 
έγγραφα και στα δικαιολογητικά του κρινόμενου, όπως 
αυτά περιγράφονται στην παράγραφο 7 του άρθρου 2 
της παρούσης Υπουργικής Αποφάσεως. 

γ. Από την προσωπική αντίληψη των Μελών του Συμ¬ 
βουλίου Κρίσεων. 


ΑΡΘΡΟ 5 

Συμβούλια Κρίσεων - Σύνταξη Πινάκων - Κύρωση 

1. Συγκροτείται Συμβούλιο Κρίσεων- Ανανέωσης σύμ¬ 
βασης- εξέτασης λήξης συμβάσεως, σε επίπεδο Μείζο- 
νος Σχηματισμού αποτελούμενο από: 

α. Έναν Ανώτατο Αξκό( Βαθμού Ταξχού) του Μείζονος 
Σχηματισμού, ως Πρόεδρο, 
β. Την Διευθυντή της ΔΙΠΡΟ ως μέλος, 
γ. Έναν Ανώτερο Αξκό ως μέλος. 
δ.Έναν Ανώτερο Αξιωματικό του αρμόδιου Τμήματος 
της ΔΙΠΡΟ . 

ε. Έναν Ανώτερο Αξιωματικό του Όπλου ή Σώματος 
του κρινόμενου, ως εισηγητή. 

στ. Έναν Ανώτερο Αξιωματικό ως Γραμματέα άνευ 
ψήφου. 

2. Το Συμβούλιο Κρίσεων θεωρείται εν απαρτία πα¬ 
ρόντων τουλάχιστον του Προέδρου, του Εισηγητή και 
δύο εκ των τριών μελών αυτού. 

3. Οι αποφάσεις λαμβάνονται κατά πλειοψηφία των 
παρόντων μελών. 

4. Τα Συμβούλια Κρίσεων συνέρχονται δια διαταγής 
του Δκτή του Μείζονος Σχηματισμού και περατώνουν 
τις εργασίες τους εντός δέκα ημερών. 

5. Τα παραπάνω αρμόδια συμβούλια κρίσεων συντάσ¬ 
σουν εις διπλούν τους παρακάτω πίνακες που υπογρά¬ 
φονται από τον Πρόεδρο και τα μέλη : 

α. Προακτέοι 
β. Μη προακτέοι 

γ. Κατάλληλοι για ανανέωση της συμβάσεως. 
δ. Ακατάλληλοι για ανανέωση της συμβάσεως. 

6. Οι παραπάνω πίνακες κυρώνονται: 

α. Για τους Αξκούς και Ανθστές οι πίνακες (που 
αφορούν προαγωγές) υποβάλλονται στο ΓΕΣ εντός 60 
ημερών από την ημερομηνία πέρατος εργασιών του 
συμβουλίου. Στην συνέχεια μέσω του ΓΕΣ υποβάλλονται 
στον ΥΕΘΑ και κατόπιν κυρώνονται με π.δ. το οποίο 
προκαλεί αυτός, μέσα σε είκοσι ημέρες από τότε που 
περιέρχονται σε αυτόν. Η ισχύς των πινάκων αρχίζει 
από τη δημοσίευση στην εφημερίδα της Κυβερνήσεως 
των π.δ. που κυρώνουν αυτούς. 

β. Για τους Οπλίτες οι πίνακες (που αφορούν προ¬ 
αγωγές) υποβάλλονται στο ΓΕΣ και κυρώνονται από 
τον Αρχηγό ΓΕΣ εντός 60 ημερών από την ημερομηνία 
πέρατος εργασιών του συμβουλίου. Η κύρωση δεν δη¬ 
μοσιεύεται στην εφημερίδα της Κυβερνήσεως 

γ. Γ ια όλους τους ΕΦΥΕΣ (ανεξαρτήτως βαθμού) οι 
πίνακες, που αφορούν κρίσεις για ανανέωση σύμβασης, 
υποβάλλονται στο ΓΕΣ και κυρώνονται από τον Αρχηγό 
ΓΕΣ εντός 60 ημερών από την ημερομηνία πέρατος 
εργασιών του συμβουλίου. Η κύρωση δεν δημοσιεύεται 
στην εφημερίδα της Κυβερνήσεως 

ΑΡΟΡΟ 6 

Διαδικασία κατά τη διενέργεια των κρίσεων 

1. Προ της συνόδου του Συμβουλίου ο Γραμματέας 
αυτού κοινοποιεί στον πρόεδρο και τα μέλη τους ονο¬ 
μαστικούς πίνακες των υπό κρίση ΕΦ.Υ.ΕΣ. 

2. Κατά τη συνεδρίαση οι εισηγητές θέτουν υπόψη 
του Συμβουλίου τα λεπτομερή στοιχεία για τον καθένα 
κρινόμενο. Το Συμβούλιο λαμβάνει υπόψη του και εκτιμά 
τα στοιχεία αυτά, όπως καθορίζεται στα άρθρα 2 και 4 
της παρούσης υπουργικής απόφασης, αποφασίζει τε- 

λικώς με βάση και την προσωπική αντίληψη των μελών 
του περί του κρινόμενου με φανερή ψηφοφορία. 

3. Για κάθε συνεδρίαση τηρούνται από το Γραμμα- 
τέα Πρακτικά στα οποία καταχωρείται η απόφαση του 
Συμβουλίου για τον κάθε κρινόμενο. Σε περίπτωση δυ¬ 
σμενούς κρίσεως πρέπει να εκτίθενται συνοπτικώς στα 
Πρακτικά οι λόγοι της κρίσεως αυτής δια αναφοράς σε 
συγκεκριμένα στοιχεία. 

4. Εάν για κάποιο κρινόμενο δεν τέθηκαν υπόψη του 
Συμβουλίου τα υπό του παρόντος απαιτούμενα ουσιώδη 
στοιχεία για τη μόρφωση γνώμης, το Συμβούλιο βεβαιώ¬ 
νει στα Πρακτικά του την έλλειψη αυτή, αναβάλλει την 
κρίση του για επόμενη κρίση, για να προσκομισθούν 
κατ’ αυτήν τα ελλείποντα στοιχεία. 

5. Κατά την επόμενη κρίση που δε δύναται να απέ¬ 
χει πλέον του τριμήνου από της πρώτης, το Συμβούλιο 
αποφασίζει οριστικά και εάν ακόμη δεν προσκομίσθηκαν 
τα στοιχεία αυτά, εφόσον δε αποφανθεί περί της προ¬ 
αγωγής -ανανέωσης σύμβασης του κρινόμενου, αυτός 
προάγεται αναδρομικώς, από τότε που δικαιούταν. 

ΑΡΘΡΟ 7 

Επανακρίσεις - Εξέταση λήξης συμβάσεως 

1. Η επανάκριση γίνεται κατόπιν προσφυγής του δυ- 
σμενώς κριθέντος. 

2. Προσφυγή κατά δυσμενούς κρίσεως, μπορούν να 
υποβάλλουν όσοι κρίθηκαν μη προακτέοι ή ακατάλληλοι 
για ανανέωση της συμβάσεως τους. Ομοίως, δικαίωμα 
προσφυγής σε περίπτωση δυσμενώς κριθέντος έχουν 
και οι ΥΕΟΑ και Α/ΓΕΣ, αντίστοιχα. 

3. Οι αποφάσεις των Συμβουλίων Κρίσεως και Προα¬ 
γωγών κοινοποιούνται στους ενδιαφερομένους οι οποίοι 
δικαιούνται εντός ανατρεπτικής προθεσμίας δύο μηνών 
από την κοινοποίηση αυτών, να ασκήσουν προσφυγή 
κατά της γενομένης δυσμενούς κρίσης, μαζί με τα τυχόν 
συμπληρωματικά στοιχεία, προκειμένου να τεθούν αυτά 
υπόψη, των αρμοδίων Συμβουλίων επανακρίσεων. 

4. Το Συμβούλιο Επανακρίσεων- εξέτασης λήξης συμβά¬ 
σεως για τους ΕΦ.Υ.ΕΣ (ανεξαρτήτως βαθμού ). Συγκρο¬ 
τείται δια διαταγής του ΒΥ/ΓΕΣ αποτελούμενο από: 

α.'Εναν Ταξίαρχο Όπλου, ως Πρόεδρο. 

β. Τον Υποδιευθυντή του 1ου ΕΓ/ΓΕΣ ως μέλος. 

γ/Ενα Συνταγματάρχη Όπλου, ως μέλος. 

δ.'Εναν Ανώτερο Αξιωματικό του αρμόδιου Τμήματος 
του 1ου Επιτελικού Γραφείου του Γενικού Επιτελείου 
Στρατού, ως μέλος. 

ε. Το Διευθυντή του 1ου Επιτελικού Γ ραφείου της αρ¬ 
μόδιας Διευθύνσεως ή του Σώματος αν δεν υπάρχει 
Διεύθυνση, εφόσον είναι Ανώτερος Αξιωματικός, διαφο¬ 
ρετικά Ανώτερο Αξιωματικό της Διευθύνσεως Όπλου ή 
Σώματος του κρινόμενου, ως εισηγητή. 

στ. Έναν Ανώτερο Αξιωματικό ως Γραμματέα άνευ 
ψήφου. 

5. Το παραπάνω Συμβούλιο Κρίσεων θεωρείται εν 
απαρτία παρόντων τουλάχιστον του Προέδρου, και δύο 
εκ των τριών μελών αυτού. 

6. Οι αποφάσεις λαμβάνονται κατά πλειοψηφία των 
παρόντων μελών. 

7. Το παραπάνω Συμβούλιο γνωμοδοτεί και για την 
αποχώρηση των ΕΦΥΕΣ από το θεσμό. 

8. Οι επανακρίσεις ολοκληρώνονται εντός προθεσμί¬ 
ας 6 μηνών, από την ημερομηνία κοινοποιήσεως στους 
ενδιαφερομένους των σχετικών αποφάσεων. 


9. Το αρμόδιο Συμβούλιο δύναται ν’ αναβάλει την επα- 
νάκριση ΕΦ.Υ.ΕΣ. για επόμενη σύνοδο, προκειμένου να 
συγκεντρώσει περισσότερα στοιχεία ώστε να αιτιολο¬ 
γείτε η απόφαση του στα πρακτικά. Η νέα σύνοδος δεν 
μπορεί να απέχει πλέον του διμήνου από της προηγου- 
μένης, το Συμβούλιο λαμβάνει τότε οριστική απόφαση 
ακόμα και αν δεν προσκομίσθηκαν τα στοιχεία ταύτα. 

10. Κατά τις επανακρίσεις τα Συμβούλια λαμβάνονται 
υπόψη τα καθοριζόμενα στα άρθρα 2, 3, 4 της παρούσης 
υπουργικής απόφασης, στοιχεία του επανακρινόμενου, 
καθώς και τα τυχόν υποβληθέντα από αυτόν συμπλη¬ 
ρωματικά. Αποφαίνονται στη συνέχεια αιτιολογημένα 
και οριστικά, ως ακολούθως: 

α. Εάν κρίνουν βάσιμη την προσφυγή, εγγράφουν τον 
ΕΦ.Υ.ΕΣ. συμπληρωματικά σε ευμενέστερο εκ των πινά¬ 
κων του άρθρου 5, αναλόγως της περιπτώσεως. 

β. Εάν κρίνουν αβάσιμη την προσφυγή, επικυρώνουν 
την απόφαση του αρμοδίου Συμβουλίου Κρίσεως. 

11. Οι συμπληρωματικοί Πίνακες των ΕΦ.Υ.ΕΣ., των 
οποίων οι προσφυγές κρίθηκαν βάσιμες, κυρώνονται 
σύμφωνα με τα καθοριζόμενα στο άρθρο 5 της παρού¬ 
σας, εντός 60 ημερών από την ημερομηνία πέρατος 
εργασιών του συμβουλίου, στην συνέχεια δε προκα- 
λούνται οι διοικητικές πράξεις αναδρομικής αποκατά¬ 
στασης τους. 

12. Όταν το ανωτέρω συμβούλιο εξετάζει αιτήματα 
ΕΦΥΕΣ για αποχώρηση από το θεσμό, γνωμοδοτεί επ’ 
αυτών βάσει: 

α. Των λόγων υποβολής αυτής. 

β. Της συνολικής εικόνας του αιτούντος, όπως αυτή 
προκύπτει από τον ατομικό του φάκελο. 

γ. Των υφισταμένων αναγκών της υπηρεσίας. 

δ. Μετά από θετική γνωμοδότηση του συμβουλίου 
η αποχώρηση από το θεσμό γίνετε με απόφαση του 
Α/ΓΕΣ. 

13. Ανάκληση της αιτήσεως αποχώρησης από το θεσμό 
πριν από τη λήξη της σύμβασης μπορεί να γίνει από τον 
αιτούντα σε αποκλειστική προθεσμία δεκαπέντε ημερών 
από την αρχική ημερομηνία υποβολής αυτής. 

14. Οι αποφάσεις των Συμβουλίων επανακρίσεων- 
εξέτασης λήξης συμβάσεως κοινοποιούνται εις τους 
ενδιαφερομένους εντός διμήνου από της κυρώσεως 
των πινάκων. 

ΑΡΘΡΟ 8 
Πειθαρχία 

1. Γ ια τους ΕΦΥΕΣ, όταν βρίσκονται υπό τα Όπλα ισχύ¬ 
ουν οι διατάξεις του ΣΚ 20-1 και ΣΠΚ καθώς και οι λοιπές 
διατάξεις σε θέματα εμφάνισης - τάξεως και πειθαρχίας, 
που εφαρμόζονται για τους λοιπούς στρατιωτικούς. 

2. Επιπλέον, κατά την επιβολή πειθαρχικών ποινών, 
οι αποδοχές τους εκπίπτουν υπέρ ΕΚΟΕΜΣ όπως πα¬ 
ρακάτω: 

α. Κατά Ία ημερήσιας αποζημίωσης για κάθε ημέρα 
πειθαρχικής φυλάκισης. 

β. Κατά 100% ημερήσιας αποζημίωσης για κάθε ημέρα 
αυθαίρετης απουσίας. 

3. Οι ΕΦΥΕΣ, ανεξαρτήτως βαθμού, παραπέμπονται με 
το ερώτημα της αποπομπής τους από το θεσμό, στα 
Ανακριτικά Συμβούλια (Πρωτοβάθμιο και Δευτεροβάθ¬ 
μιο) που συγκροτεί ο Δκτής του Μείζονος Σχηματισμού 
κάθε έτος, για την πειθαρχική δίωξη των Υπξκών που 
ανήκουν σ’ αυτόν. 

4. Κατά τα λοιπά, που αφορούν στην παραπομπή των 
ΕΦΥΕΣ ενώπιον Ανακριτικών Συμβουλίων, εφαρμόζονται 
οι διατάξεις του π.δ. 269/1993 «Ανακριτικά Συμβούλια 
Στρατιωτικού Προσωπικού των Ενόπλων Δυνάμεων». 

5. Η αποπομπή από το θεσμό γίνεται μετά από τελε- 
σίδική γνωμοδότηση του Ανακριτικού Συμβουλίου, με 
απόφαση του Α/ΓΕΣ. 

6. Οι λόγοι που μπορούν να στηρίξουν την αποπομπή 
είναι: 

α. Αμετάκλητη καταδίκη για αδικήματα που αναγρά¬ 
φονται στο άρθρο 2στ του ν. 3366/2005. 

β. Για βαριά παραπτώματα περί την υπηρεσία και 
την πειθαρχία ή για συνήθη αλλά συχνά επαναλαμβα¬ 
νόμενα. 

γ. Για παραπτώματα που θίγουν τη στρατιωτική τιμή. 

δ. Η αποπομπή από το θεσμό των ΕΦΥΕΣ, συνεπάγεται 
έκπτωση του βαθμού που τυχόν έλαβε, κατά την υπη¬ 
ρεσία του ως ΕΦΥΕΣ και εγγραφή στο στέλεχος της 
εφεδρείας, με το βαθμό που απολύθηκε ή αφυπηρέτησε 
από τις Ένοπλες Δυνάμεις. 

ΑΡΘΡΟ 9 
Αρχαιότητα 

1. Οι ΕΦΥΕΣ είναι αρχαιότεροι των ομοιοβάθμων τους 
οπλιτών, που εκπληρώνουν τη στρατεύσιμη ή την εφε¬ 
δρική στρατιωτική τους υποχρέωση και νεότεροι των 
ομοιοβάθμων τους Αξκών, Μονίμων και εθελοντών Υπαξ- 
κών και ΕΠ.ΟΠ. 

2. Η αρχαιότητα σε κάθε Οπλο ή Σώμα των ΕΦΥΕΣ, σε 
κάθε βαθμό, καθορίζεται από τη σειρά πρόσληψης τους, 
τη χρονολογία υπογραφής της διοικητικής πράξης με 
την οποία τους απονέμεται ο βαθμός ή τη χρονολογία 
που ορίζεται στη διοικητική πράξη σε περίπτωση ανα¬ 
δρομικής προαγωγής. 

ΑΡΘΡΟ 10 
ΤΕΛΙΚΕΣ ΔΙΑΤΑΞΕΙΣ 

Διοικητικές και ερμηνευτικές οδηγίες για την εφαρμο¬ 
γή του συνόλου των άρθρων της παρούσας απόφασης 
να εκδίδονται, εφόσον απαιτούνται, από το ΓΕΣ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθμ. ΔΥ(3-4)α/Γ.Π.οικ. 140549 (4) 

Συμπλήρωση καιτροποποίησητηςαρ.ΔΥ(3-4)α/Γ.Π.οικ.70789/ 
16.7.2004 (ΦΕΚ 1125/Β') απόφασης «Μεταβίβαση αρμοδι¬ 
οτήτων και του δικαιώματος υπογραφής εγγράφων «Με 
εντολή Υπουργού» στους Γ ενικούς Γ ραμματείς, Γ ενικούς 
Διευθυντές και ανωτέρους υπαλλήλους του Υπουργείου 
Υγείας και Κοινωνικής Αλληλεγγύης». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τα άρθρα 41, 50, 54 και 90 του «Κώδικα Νομοθεσίας 
για την Κυβέρνηση και τα Κυβερνητικά Οργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 


2. Τον ν. 3370/2005 (ΦΕΚ 176 Α') με τίτλο «Οργάνω¬ 
ση και λειτουργία των υπηρεσιών δημόσιας υγείας και 
λοιπές διατάξεις». 

3. Την υπ’ αριθμ. ΔΥ (3 -4) α/οικ.40869/29.4.2004 κοινή 
υπουργική απόφαση (ΦΕΚ 655/5.5.2004 τ.Β') περί Συ- 
στάσεως Ενιαίου Διοικητικού Τομέα Επιχειρησιακών 
Προγραμμάτων Υγείας και Κοινωνικής Αλληλεγγύης. 

4. Την υπ’ αριθμ. ΔΥ(3-4)α/ΓΠ/οικ. 70789/16.7.2004 (ΦΕΚ 
1125/23.7.2004 τ.Β') περί Μεταβιβάσεως Αρμοδιοτήτων 
και του Δικαιώματος Υπογραφής Εγγράφων «με εντο¬ 
λή Υπουργού» στους Γ ενικούς Γ ραμματείς, Γ εν. Δ/ντές 
και Ανωτέρους υπαλλήλους του Υπουργείου Υγείας και 
Κοινωνικής Αλληλεγγύης. 

5. Την υπ’ αριθμ. Δ.Υ.(3-4)α/ΓΠ/οικ. 95833/14.9.2005 κοινή 
υπουργική απόφαση (ΦΕΚ 1337/22.9.2005 τ.Β') με τίτλο 
«Συμπλήρωση και Τροποποίηση της υπ’ αριθμ ΔΥ(3-4) 
α/οικ. 4869/22.4.2004 κοινής υπουργικής απόφασης». 

6. Την υπ’ αριθμ. Δ.Υ. (3 - 4) α/ΓΠ/οικ. 101899/29.9.2005 
υπουργική απόφαση (ΦΕΚ 1358/29.9.2005 τ.Β) με τίτλο 
«Συμπλήρωση και Τροποποίηση της υπ’ αριθμ. ΔΥ(3-4)α/ 
ΓΠ/οικ.70789/16.7.2004 υπουργικής απόφασης». 

7. Το υπ’ αριθμ. 95/2000 προεδρικό διάταγμα (ΦΕΚ 
76/10.3.2000 τ.Α') με τίτλο «Οργανισμός του Υπουργείου 
Υγείας και Πρόνοιας». 

8. Την υπ’ αριθμ. ΔΥΙα/Γ.Π.οικ. 134861/12.12.2005 κοινή 
απόφαση (ΦΕΚ 335/21.12.2005 τ.Β') με τίτλο «Διορισμός 
Γενικού Γραμματέα Δημόσιας Υγείας στο Υπουργείο 
Υγείας και Κοινωνικής Αλληλεγγύης.» 

9. Το γεγονός ότι από την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού. 

10. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 

Άρθρο 1 

Γ ενικές Αρμοδιότητες 

1. Ο Γενικός Γραμματέας της Γενικής Γραμματείας 
Δημόσιας Υγείας εισηγείται για την χάραξη και την 
εφαρμογή της κυβερνητικής επιλογής στον τομέα της 
δημόσιας υγείας και έχει αρμοδιότητα για την Γενική 
Διεύθυνση Δημόσιας Υγείας, τις Δ/νσεις και αυτοτελή 
τμήματα που την συγκροτούν όπως αυτές καθορίζονται 
από τον Οργανισμό του Υπουργείου Υγείας και Κοι¬ 
νωνικής Αλληλεγγύης (π.δ. 95/2000) και τον υπ’ αριθμ. 
3370/2005 νόμο με τίτλο «Οργάνωση και λειτουργία των 
υπηρεσιών δημόσιας υγείας και λοιπές διατάξεις». 

2. Ασκεί την εποπτεία, τον έλεγχο και τον συντονισμό 
στα Δίκτυα Δημόσιας Υγείας, στις Περιφερειακές Διευ¬ 
θύνσεις Δημόσιας Υγείας, στα Περιφερειακά Συμβούλια 
Δημόσιας Υγείας, στους Τομείς Δημόσιας Υγείας, στις 
Διευθύνσεις Δημόσιας Υγείας των Νομαρχιακών Αυτο¬ 
διοικήσεων και των Δημοτικών ή Κοινοτικών Υπηρεσιών 
που ασκούν δραστηριότητες δημόσιας υγείας, το Αεροϋ- 
γειονομείο, το Σώμα Λειτουργών Δημόσιας Υγείας και 
όλους εν γένει τους φορείς που υπόκεινται στο Υπουρ¬ 
γεία Υγείας και Κοινωνικής Αλληλεγγύης και άπτονται θε¬ 
μάτων που αφορούν στον τομέα της δημόσιας υγείας. 

Άρθρο 2 

Μεταβίβαση δικαιώματος υπογραφής εγγράφων 
«με εντολή Υπουργού» 

1. Ο Γ ενικός Γραμματέας Δημόσιας Υγείας προΐσταται 
της Γενικής Γραμματείας Δημόσιας Υγείας συντονίζει 

τη λειτουργία της και είναι υπεύθυνος για την ποιότητα 
του έργου της και την αποδοτικότητα της. 

2. Για τα θέματα των Υπηρεσιών που άπτονται της 
Γενικής Διεύθυνσης Δημόσιας Υγείας όπως αναφέρο- 
νται στην υπ’ αριθμ. ΔΥ (3-4)α/Γ.Π.οικ.70789/16.7.2004 
υπουργική απόφαση και υπέγραφε ο Γ ενικός Γ ραμματέ- 
ας του Υπουργείου στο εξής έχει δικαίωμα υπογραφής 
εγγράφων “με εντολή Υπουργού” ο Γ ενικός Γ ραμματέας 
Δημόσιας Υγείας. 

3. Έχει αρμοδιότητα για θέματα: α) των συναρμο- 
δίων υπηρεσιών, οργανισμών και άλλων φορέων του 
Δημοσίου, του ευρύτερου Δημοσίου Τομέα, Περιφερειών, 
Τοπικής Αυτοδιοίκησης Α' και Β' βαθμού, ως και αυτών 
του ιδιωτικού τομέα που άπτονται θεμάτων δημόσιας 
υγείας. 

β) των ΚΕΠΙΧ-ΣΟΤΥ και του ΚΕΕΛΠΝΟ. 

Αρθρο 3 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας της Γ ενικής Γ ραμματείας Δη¬ 
μόσιας Υγείας έχει συναρμοδιότητα υπογραφής κοινών 
αποφάσεων Υπουργείων για τα θέματα του Τομέα Δη¬ 
μόσιας Υγείας, σύμφωνα με τις κείμενες διατάξεις. 

Αρθρο 4 
Εκπροσώπηση 

Ο Γ ενικός Γ ραμματέας Δημόσιας Υγείας εκπροσωπεί 
το Υπουργείο Υγείας και Κοινωνικής Αλληλεγγύης σε 
θέματα δημόσιας υγείας και συνεργάζεται με άλλους 
φορείς όπως ενδεικτικώς το ΕΣΥΔΥ, τον ΕΦΕΤ, την Γ ενι¬ 
κή Γραμματεία Προστασίας Καταναλωτή, τον Συνήγορο 
του Καταναλωτή και κάθε εν γένει αρμόδιο φορέα για 
θέματα δημόσιας υγείας. 

Άρθρο 5 

Μεταβίβαση αρμοδιοτήτων 

Ο Γ ενικός Γ ραμματέας Δημόσιας Υγείας παράλληλα 
προίσταται του Ενιαίου Διοικητικού Τομέα Επιχειρησια¬ 
κών Προγραμμάτων Υγείας και Κοινωνικής Αλληλεγγύης 
και ασκεί τις αρμοδιότητες που προβλέπονται από τις 
ισχύουσες διατάξεις των υπ’ αριθμ. ΔΥ (3 -4) α/οικ.40869/ 

22.4.2004 κοινή υπουργική απόφαση (ΦΕΚ 655/5.5.2004 τ. 
Β'), ΔΥ (3-4)α/ΓΠ/οικ. 70789/16.7.2004 (ΦΕΚ 1125/23.7.2004 
τ. Β'), Δ.Υ.(3-4)α/ΓΠ/οικ. 95833/14.9.2005 κοινή υπουργι¬ 
κή απόφαση (ΦΕΚ 1337/22.9.2005 τ.Β') και Δ.Υ. (3 - 4) 
α/ΓΠ/οικ. 101899/29.9.2005 υπουργική απόφαση (ΦΕΚ 
1358/29.9.2005 τ.Β'). Όπου σε αυτές αναφέρεται Ειδικός 
Γ ραμματέας νοείται εφεξής και μέχρι την πλήρωση της 
θέσης του Ειδικού Γραμματέα, ο Γενικός Γραμματέας 
Δημόσιας Υγείας. Κατά τα λοιπά οι ανωτέρω υπουργι¬ 
κές αποφάσεις ισχύουν όπως τροποποιήθηκαν δια της 
παρούσης. 

Κατά τα λοιπά ισχύει ως έχει η ΔΥ(3-4)α/Γ.Π.οικ. 70789/ 

16.7.2004 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2005 

Ο ΥΠΟΥΡΓΟΣ 

Ν. ΚΑΚΛΑΜΑΝΗΣ 


Αριθμ. ΔΥ(3-4)α/Γ.Π.οίκ. 140550 (5) 

Συμπλήρωση και τροποποίηση της υπ’ αριθμ. ΔΥ(3-4)α/ 
Γ.Π.οικ.124943 (ΦΕΚ 1842/Β') απόφασης «Μεταβίβαση 
αρμοδιοτήτων και του δικαιώματος υπογραφής εγ¬ 
γράφων «Με εντολή Υφυπουργού» στους Γ ενικούς 
Γραμματείς, Γενικούς Διευθυντές και ανωτέρους 
υπαλλήλους του Υπουργείου Υγείας και Κοινωνικής 
Αλληλεγγύης». 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τα άρθρα 41, 50, 54 και 90 του «Κώδικα Νομοθεσίας 
για την Κυβέρνηση και τα Κυβερνητικά Όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

2. Το ν. 3370/2005 (ΦΕΚ 176/Α') με τίτλο «Οργάνωση και 
λειτουργία των υπηρεσιών δημόσιας υγείας και λοιπές 
διατάξεις». 

3. Την υπ’ αριθμ. ΔΥ(3-4)α/οικ.40869/29.4.2004 κοινή 
υπουργική απόφαση (ΦΕΚ 655/5.5.2004 τ.Β') περί Συ- 
στάσεως Ενιαίου Διοικητικού Τομέα Επιχειρησιακών 
Προγραμμάτων Υγείας και Κοινωνικής Αλληλεγγύης. 

4. Την υπ’ αριθμ. ΔΥ(3-4)α/ΓΠ/οικ. 124943/6.12.2004 
(ΦΕΚ 1842/Β') περί Μεταβιβάσεως Αρμοδιοτήτων και 
του Δικαιώματος Υπογραφής Εγγράφων «με εντολή 
Υφυπουργού» στους Γενικούς Γραμματείς, Γεν. Δ/ντές 
και Ανωτέρους υπαλλήλους του Υπουργείου Υγείας και 
Κοινωνικής Αλληλεγγύης. 

5. Την υπ’ αριθμ. Δ.Υ.(3-4)α/ΓΠ/οικ. 14829/10.2.2005 
απόφαση (ΦΕΚ 217 Β') με τίτλο «Συμπλήρωση και Τρο¬ 
ποποίηση της υπ’ αριθμ. ΔΥ(3-4) α/οικ.124943/6.12.2004 
υπουργικής απόφασης». 

6. Το υπ’ αριθμ. 95/2000 προεδρικό διάταγμα (ΦΕΚ 
76/10.3.2000 τ.Α') με τίτλο «Οργανισμός του Υπουργείου 
Υγείας και Πρόνοιας». 

7. Την υπ’ αριθμ. ΔΥ1α/Γ.Π.οικ.134861/12.12.2005 κοινή 
απόφαση (ΦΕΚ 335/21.12.2005 τ.Γ') με τίτλο «Διορισμός 
Γενικού Γραμματέα Δημόσιας Υγείας στο Υπουργείο 
Υγείας και Κοινωνικής Αλληλεγγύης». 

8. Το γεγονός ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

9. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 

Άρθρο 1 

Γ ενικές Αρμοδιότητες 

1. Ο Γενικός Γραμματέας της Γενικής Γραμματείας 
Δημόσιας Υγείας εισηγείται για την χάραξη και την 
εφαρμογή της κυβερνητικής επιλογής στον τομέα της 
δημόσιας υγείας και έχει αρμοδιότητα για την Γενική 
Διεύθυνση Δημόσιας Υγείας, τις Δ/νσεις και αυτοτελή 
τμήματα που την συγκροτούν όπως αυτές καθορίζονται 
από τον Οργανισμό του Υπουργείου Υγείας και Κοι¬ 
νωνικής Αλληλεγγύης (π.δ. 95/2000) και τον υπ’ αριθμ. 
3370/2005 νόμο με τίτλο «Οργάνωση και λειτουργία των 
υπηρεσιών δημόσιας υγείας και λοιπές διατάξεις». 

2. Ασκεί την εποπτεία, τον έλεγχο και τον συντονισμό 
στα Δίκτυα Δημόσιας Υγείας, στις Περιφερειακές Διευ- 

θύνσεις Δημόσιας Υγείας, στα Περιφερειακά Συμβούλια 
Δημόσιας Υγείας, στους Τομείς Δημόσιας Υγείας, στις 
Διευθύνσεις Δημόσιας Υγείας των Νομαρχιακών Αυτο¬ 
διοικήσεων και των Δημοτικών ή Κοινοτικών Υπηρεσιών 
που ασκούν δραστηριότητες δημόσιας υγείας, το Αερο- 
ϋγειονομείο, το Σώμα Λειτουργών Δημόσιας Υγείας και 
όλους εν γένει τους φορείς που υπόκεινται στο Υπουρ¬ 
γείο Υγείας και Κοινωνικής Αλληλεγγύης και άπτονται θε¬ 
μάτων που αφορούν στον τομέα της δημόσιας υγείας. 

Αρθρο 2 

Μεταβίβαση δικαιώματος υπογραφής εγγράφων 
«με εντολή Υφυπουργού» 

1. Ο Γενικός Γραμματέας Δημόσιας Υγείας προίσταται 
της Γενικής Γραμματείας Δημόσιας Υγείας συντονίζει 
τη λειτουργία της και είναι υπεύθυνος για την ποιότητα 
του έργου της και την αποδοτικότητά της. 

2. Για τα θέματα των Υπηρεσιών που άπτονται της 
Γ ενικής Διεύθυνσης Δημόσιας Υγείας όπως αναφέρονται 
στην υπ’ αριθμ. ΔΥ (3-4)α/Γ.Π.οικ.124943/6.12.2004 απόφαση 
και υπέγραφε ο Γ ενικός Γ ραμματέας του Υπουργείου στο 
εξής έχει δικαίωμα υπογραφής εγγράφων «με εντολή 
Υφυπουργού» ο Γ ενικός Γ ραμματέας Δημόσιας Υγείας. 

3/Εχει αρμοδιότητα για θέματα: των συναρμοδίων υπη¬ 
ρεσιών, οργανισμών και άλλων φορέων του Δημοσίου, 
του ευρύτερου Δημοσίου Τομέα, Περιφερειών, Τοπικής 
Αυτοδιοίκησης Α' και Β' βαθμού, ως και αυτών του ιδιω¬ 
τικού τομέα που άπτονται θεμάτων δημόσιας υγείας. 


Αρθρο 3 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας της Γ ενικής Γ ραμματείας Δη¬ 
μόσιας Υγείας έχει συναρμοδιότητα υπογραφής κοινών 
αποφάσεων Υπουργείων για τα θέματα του Τομέα Δη¬ 
μόσιας Υγείας, σύμφωνα με τις κείμενες διατάξεις. 

Αρθρο 4 
Εκπροσώπηση 

Ο Γ ενικός Γ ραμματέας Δημόσιας Υγείας εκπροσωπεί 
το Υπουργείο Υγείας και Κοινωνικής Αλληλεγγύης σε 
θέματα δημόσιας υγείας και συνεργάζεται με άλλους 
φορείς όπως ενδεικτικώς το ΕΣΥΔΥ, τον ΕΦΕΤ, την Γ ενι¬ 
κή Γραμματεία Προστασίας Καταναλωτή, τον Συνήγορο 
του Καταναλωτή και κάθε εν γένει αρμόδιο φορέα για 
θέματα δημόσιας υγείας. 

Ασκεί τις προβλεπόμενες στο άρθρο 6 της υπ’ αριθμ. 
ΔΥ(3-4) α/Γ.Π.οικ. 124943/6.12.2004 υπουργικής απόφασης 
αρμοδιότητες όταν απουσιάζει, κωλύεται ή δεν υπάρχει 
ο Γ ενικός Διευθυντής Δημόσιας Υγείας. 

Κατά τα λοιπά ισχύει ως έχει η υπ’ αριθμ. ΔΥ(3-4)α/ 
Γ.Π.οικ. 124943/6.12.2004 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2005 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




